Publication: Magyar Közlöny
Issue: MK-2000-25 (Year: 2000, Number: 25)
Era: 1990-2004
Section: 1998. évi XXVIII. törvény szabályozza. A biológiai eredetű
Paragraph Index: 403

10. Ionizáló sugárzás alkalmazása a gyógyszergyártásban Bevezetés A gyógyszergyártásban az ionizáló sugárzás különböző célokra használható, így a kiindulási anyagok, a csomagolóanyagok és a termékek csiraszámának a csökkentésére vagy sterilizálására, ezenkívül a vérkészítmények kezelésére. A besugárzásnak két fajtáját alkalmazzák: — radioaktív forrásból származó gamma-sugárzást, — gyorsítókban keletkező nagyenergiájú elektronsugárzást, másképp bétasugárzást. A gamma-sugárzást kétféle módon alkalmazzák: (i) Tételenként: a terméket előre meghatározott helyekre rögzítik a sugárforrás körül és a besugárzás idején nem lehet be- és kirakodni. (ii) Folyamatos üzemmódban: a terméket automata rendszer juttatja a besugárzó cellába, a termék egy meghatározott hosszúságú útszakaszon elhalad a sugárforrás előtt, majd elhagyja a cellát. Elektronsugárzás: A termék nagyenergiájú folytonos vagy pulzáló elektronnyaláb (béta-sugár) előtt halad el, amely a terméket annak áthaladási útvonalán előre-hátra letapogatja. Felelősségek

Source: https://magyarkozlony.hu/hivatalos-lapok/2604aae404bce86b6d6c8eed7dd64c180b94f48d/dokumentumok/cddafd377197789d3cfffba6769a9b2264a72ccd/letoltes